ഗിരിജയയെ ഒറ്റയ്ക്കാക്കി വിജയന് യാത്രയായി മൂവാറ്റുപുഴ: ചികിത്സാ സഹായത്തിനു കാത്തുനില്ക്കാതെ ഗിരിജയയെ ഒറ്റയ്ക്കാക്കി വിജയന് യാത്രയായി. പായിപ്ര പഞ്ചായത്ത് നാലാം വാര്ഡില് മുളവൂര് വായനശാലപ്പടിയില് വാടക വീട്ടില് താമസിക്കുന്ന തടത്തിപറന്പില് വിജയന്65 ആണ് ഉദാരമതികളുടെ കാരുണ്യത്തിനു കാത്തുനില്ക്കാതെ യാത്രയായത്. കോവിഡ് നെഗറ്റീവായതിനു ശേഷം വീട്ടില് വിശ്രമത്തില് കഴിയുകയായിരുന്ന വിജയന് തീരെ അവശതയിലായിരുന്നു. കഴിഞ്ഞ ദിവസം രോഗം മൂര്ഛിച്ചതിനെ തുടര്ന്ന് കോട്ടയം മെഡിക്കല് കോളജില് ചികിത്സയിലിരിക്കെ വെള്ളിയാഴ്ച രാവിലെ 11 നാണ് മരിച്ചത്. മൃതദേഹം മൂവാറ്റുപുഴ മുനിസിപ്പല് ശ്മശാനത്തില് സംസ്കരിച്ചു. വിജയന്റെ മരണത്തോടെ ഒറ്റപ്പെട്ട ഗിരിജയെ മൂവാറ്റുപുഴ നഗരസഭയുടെ വൃദ്ധ സദനത്തിലാക്കി. കോലഞ്ചേരി ചൂണ്ടി സ്വദേശികളായ ഇവര് രണ്ടു വര്ഷം മുന്പാണ് മുളവൂരില് താമസം ആരംഭിച്ചത്. ഇവര്ക്ക് രണ്ടു മക്കളുണ്ടായിരുന്നത് നേരത്തെ മരിച്ചിരുന്നു. ദുരിത ജീവിതത്തില് കോവിഡ് മഹാമാരിയും ദന്പതികളെ കൈവിട്ടില്ല. കോവിഡ് ചികിത്സയ്ക്കു ശേഷം ഇരുവരും വീട്ടില് തിരിച്ചെത്തിയെങ്കിലും പരസഹായമില്ലാതെ വിജയന് എഴുന്നേല്ക്കാന് പോലും പറ്റാത്ത അവസ്ഥയായിരുന്നു. വാര്ഡ് അംഗം ഇ.എം. ഷാജിയുടെ നേതൃത്വത്തില് സഹായനിധി രൂപീകരിച്ച് പ്രവര്ത്തനം മുന്നോട്ട് പോകുന്നതിനിടയിലാണ് വിജയന് മരിച്ചത്.